stanford-oval/wikipedia huggingface dataset:
צבעוני המדבר
מאפיינים

צבעוני המדבר בעל פרח דמוי גביע בעל 6 עלי עטיף צבעוניים. הפרח בגודל בינוני בצבע אדום כהה ללא זר בהיר סביב הכתם השחור הנמצא בצבעוני ההרים. הגבעולים של הפרח קצרים. העלים מסולסלים בצבע אפור ירוק. צבעוני המדבר גדל בישראל בנגב הצפוני (יער להב), בהר הנגב, במדבר יהודה, אזור מכתש רמון ובנחל צין העליון. הפריחה בחודשים פברואר עד מרץ.
לקריאה נוספת

החי והצומח של ארץ ישראל. משרד הביטחון – ההוצאה לאור והחברה להגנת הטבע. 1983. כרך 11 עמוד 204. ISBN 965-05-0078-2
הבריטניקה החדשה לנוער, כתר הוצאה לאור בע"מ, כרך 14 עמוד 126.
פריימל פיר

| --- | --- |

 מקום הקמה:  גרמניה 
 מוקד פעילות:  גרמניה
 תקופת הפעילות:  מ-1997
 סוגה:  פאוור מטאל, הבי מטאל
 חברת תקליטים:  פרונטיר רקורדס
 www.primalfear.de
 חברים
 ראלף סחיפרס טום ניומן סטפן לייבין מאט סינר ראנדי בלאק
 
פריימל פיר (באנגלית: Primal Fear, בתרגום לעברית: "פחד קדום"), היא להקת פאוור מטאל גרמנית, שהוקמה בשנת 1997.
סגנון הלהקה מושפע רבות מזרם ההבי מטאל הקלאסי ובעיקר מלהקת ג'ודס פריסט. אחת הסיבות להקמת הלהקה הייתה שראלף סחיפרס, סולן הלהקה, לא התקבל לג'ודס פריסט כמחליף של רוב הלפורד.
ציידים בשלג

| --- | --- |

 מידע כללי
 צייר:  פיטר ברויגל האב
 תאריך יצירה:  1565
 טכניקה וחומרים:  צבע שמן על עץ
 ממדים בס"מ
 רוחב:  162 ס״מ 
 גובה:  117 ס״מ 
 נתונים על היצירה
 זרם אמנותי:  הרנסאנס הצפוני 
 מספר יצירה:  GG_1838 (המוזיאון לתולדות האמנות) 
 מיקום:  המוזיאון לתולדות האמנות (וינה) וינה שבאוסטריה
 
ציידים בשלג (1565) הוא ציור שמן על לוח עץ מאת פיטר ברויגל האב. הציור מוצג כיום במוזיאון לתולדות האמנות, וינה. זוהי יצירה גדולה, 117 × 162 ס"מ, המהווה חלק מהסדרה המתארת את חודשי השנה. מסדרה זו נותרו כיום חמש תמונות בלבד, המתארות תקופות שונות במהלך השנה.
תמונת "הציידים בשלג" מתארת את החודשים דצמבר ינואר, ונחשבת כאחת מתמונות הנוף החורפיות המפורסמות.
התמונה מתארת סצנה חורפית, בה שבים שלושה ציידים ממסע ציד, כשהם מלווים בכלביהם. לפי המתואר בציור, מסע הציד לא היה מוצלח. הציידים מכתתים רגליהם בכבדות, והכלבים נראים אף הם במצב ירוד. אחד הציידים נושא על גבו גופה כחושה של שועל, הממחישה את דלות שלל הציד. כל הסצנה משרה אווירה של יום קודר, קר ועגמומי.
הצבעים בציור נשלטים על ידי גוני הלבן והאפור, העצים החומים חשופים וללא עלים, ועטויים בחלקיקי שלג, קרח או כפור. צבע השמים הוא בגוון לא מוגדר של אפור, שאינו מאפשר לדעת את זמן התרחשות הסצנה. חזרת הציידים מתרחשת לרוב בין הערבים ולקראת השקיעה, אך ייתכן שהם חוזרים מוקדם יותר עקב דלות הציד.
במרחק, אך באופן התופס חלק ניכר מהתמונה, ניכרים הרים מושלגים, נהר מתעקל, ונוף שטוח של העמק. הציפורים הבודדות על ענפי העצים משמאל מהוות השלמה קומפוזיציונית לצלליות האנשים ממרחק, וגם הן שחורות וקודרות.
במרחק נראות דמויות, הנראות כצלליות, המחליקות על הקרח הדק, כשחלקן עוסקות במשחקים הדומים לקרלינג והוקי קרח.
בתוך העמק, בצד ימין של התמונה, מוצבת טחנת מים המחוברת לגלגל מים קפוא ומכוסה בקרח, המשמש, כפי הנראה, לטחינת חיטה לקמח בימים חמים יותר.
הצוקים המושלגים ברקע הם גבוהים וחדים, מאפיין החוזר על עצמו גם ביצירות אחרות של ברויגל בסדרת עונות השנה. צוקים כאלה אינם נמצאים בנוף הטבעי בארצות השפלה. ייתכן כי חלק מתיאורי ההרים מבוסס על רישומים שעשה ברויגל בעת ששהה באיטליה בשנת 1553, אך סביר להניח כי מקורם של נופים אלה הוא בדמיון היוצר של האמן.
צ'אקי אטקינס

| --- | --- |

אטקינס באוקלהומה סיטי ת'אנדר
 לידה:  14 באוגוסט 1974 (בן 50) אורלנדו שבפלורידה
 עמדה:  רכז
 גובה:  1.80 מטרים
 מספר:  17
 מכללה:  דרום פלורידה
 דראפט:  לא נבחר, 1996
 קבוצות כשחקן
 1996–1997 1997–1998 1998 1998 1998–1999 1999–2000 2000–2004 2004 2004–2005 2005–2006 2006–2007 2007–2009 2009 2009–2010 2010:  לה קרוס בובקטס‏ ציבונה זאגרב לה קרוס בובקטס גרנד ראפידס הופס ציבונה זאגרב אורלנדו מג'יק דטרויט פיסטונס בוסטון סלטיקס לוס אנג'לס לייקרס דטרויט פיסטונס ממפיס גריזליס דנוור נאגטס  אוקלהומה סיטי ת'אנדר דטרויט פיסטונס פיניקס סאנס
 הישגים כשחקן
 חמישיית הרוקיז השנייה של העונה (2000) 2 זכיות באליפות הליגה הקרואטית (1998, 1999) זכייה בגביע קרשימיר צ'וסיץ' (1999)
קנת' לייבון "צ'אקי" אטקינס (באנגלית: Kenneth Lavon "Chucky" Atkins; נולד ב-14 באוגוסט 1974 באורלנדו, פלורידה) הוא כדורסלן עבר אמריקאי ששיחק בעמדת הרכז.
אחרי קריירת המשחק

לאחר שפרש ממשחק הכדורסל, החל אטקינס לאמן את קבוצתו של בית הספר התיכון שבו למד. הוא אימן אותו מ-2012 ועד 2015, ופרש ממשרתו לאחר שנתפס נוהג כאשר הוא שיכור.
סטטיסטיקה ב-NBA > עונה סדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 1999/2000 | אורלנדו | 82 | 0 | 19.8 | 424. | 350. | 729. | 1.5 | 3.7 | 6. | 0. | 9.5 |
| 2000/2001 | דטרויט | 81 | 75 | 29.2 | 399. | 357. | 692. | 2.1 | 4.1 | 8. | 1. | 12.0 |
| 2001/2002 | דטרויט | 79 | 62 | 28.9 | 466. | 411. | 692. | 2.0 | 3.3 | 9. | 1. | 12.1 |
| 2002/2003 | דטרויט | 65 | 7 | 21.5 | 361. | 355. | 816. | 1.5 | 2.7 | 4. | 1. | 7.1 |
| 2003/2004 | דטרויט | 40 | 0 | 18.8 | 374. | 323. | 721. | 1.2 | 2.4 | 5. | 0. | 6.2 |
| 2003/2004 | בוסטון | 24 | 24 | 33.0 | 418. | 351. | 778. | 1.9 | 5.3 | 1.1 | 0. | 12.0 |
| 2004/2005 | לייקרס | 82 | 82 | 35.4 | 426. | 387. | 803. | 2.4 | 4.4 | 9. | 0. | 13.6 |
| 2005/2006 | וושינגטון | 28 | 2 | 19.7 | 379. | 359. | 710. | 1.6 | 2.5 | 5. | 0. | 6.7 |
| 2005/2006 | ממפיס | 43 | 39 | 27.0 | 401. | 352. | 811. | 1.7 | 3.0 | 7. | 1. | 11.4 |
| 2006/2007 | ממפיס | 75 | 23 | 27.5 | 434. | 379. | 810. | 1.9 | 4.6 | 7. | 1. | 13.2 |
| 2007/2008 | דנוור | 24 | 0 | 14.7 | 344. | 316. | 444. | 1.3 | 2.0 | 4. | 0. | 4.7 |
| 2008/2009 | דנוור | 14 | 0 | 8.2 | 333. | 294. | 1.000 | 4. | 2.0 | 1. | 1. | 1.9 |
| 2008/2009 | אוקלהומה | 18 | 0 | 16.6 | 291. | 250. | 917. | 1.0 | 1.7 | 4. | .1 | 3.9 |
| 2009/2010 | דטרויט | 40 | 11 | 16.1 | 363. | 301. | 926. | 7. | 2.3 | 4. | 0. | 4.0 |
| קריירה |  | 696 | 325 | 24.9 | .412 | .364 | .772 | 1.7 | 3.4 | .7 | .0 | 9.9 |
סטטיסטיקה ב-NBA > פלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |

| 2001/2002 | דטרויט | 10 | 10 | 29.4 | 364. | 359. | 765. | 2.4 | 3.4 | 6. | 1. | 11.3 |
| 2002/2003 | דטרויט | 17 | 3 | 18.4 | 352. | 367. | 808. | 1.2 | 1.5 | 1.0 | 0. | 6.1 |
| 2003/2004 | בוסטון | 4 | 4 | 33.3 | 436. | 300. | 895. | 3.5 | 3.8 | 8. | 0. | 13.5 |
| 2005/2006 | ממפיס | 4 | 4 | 25.8 | 405. | 364. | 625. | 8. | 3.0 | 5. | 0. | 9.8 |
| 2007/2008 | דנוור | 1 | 0 | 3.0 | 000. | 000. | 000. | 1.0 | 0. | 0. | 0. | 0. |
| קריירה |  | 36 | 21 | 23.5 | .374 | .355 | .800 | 1.7 | 2.4 | .8 | .0 | 8.6 |
הערות שוליים

↑  Chucky Atkins out as Evans basketball coach
אטקינס בדנוור נאגטס
פרידריך זיגיסמונד, נסיך פרוסיה (1891–1927)

| --- | --- |

 לידה:  17 בדצמבר 1891 ארמון גליניקה, ברלין, הקיסרות הגרמנית הקיסרות הגרמנית 
 פטירה:  6 ביולי 1927 (בגיל 35) לוצרן, שווייץ שווייץ 
 שם לידה:  Joachim Viktor Wilhelm Leopold Friedrich Sigismund von Preußen 
 מדינה:  גרמניה 
 מקום קבורה:  פארק קליין-גליניקה 
 בן או בת זוג:  Princess Marie Luise of Schaumburg-Lippe (27 באפריל 1916–?) 
 
פרידריך זיגיסמונד, נסיך פרוסיה (בגרמנית: Friedrich Sigismund von Preußen;‏ 17 בדצמבר 1891 – 6 ביולי 1927) היה טייס קרב גרמני במלחמת העולם הראשונה וחבר בבית הוהנצולרן.
ביוגרפיה

פרידריך זיגיסמונד נולד ב-17 בדצמבר 1891 בארמון גליניקה, לפרידריך לאופולד, נסיך פרוסיה וללואיזה סופיה, נסיכת שלזוויג-הולשטיין-זונדרבורג-אוגוסטנבורג, בתם של פרידריך השמיני, דוכס שלזוויג-הולשטיין-זונדרבורג-אוגוסטנבורג ואדלהייד, נסיכת הוהנלוהה-לנגנבורג.
כמו כמה נסיכים אחרים בבית הוהנצולרן כמו היינריך, נסיך פרוסיה, פרידריך התעניין מאוד בתעופה. ב-1911, הוא החל לבנות מטוס בטירת גלניק, בתקווה לנסות אותו באביב הבא. ב-1917 הוא ואחיו פרידריך קרל הצטרפו לשירות האוויר הגרמני. מאוחר יותר באותה שנה, מת אחיו מפצעי מלחמה.
הוא ואשתו היו אוהבי רכיבה וסוסים גדולים, והוא נחשב לאחד מהפרשים הטובים בגרמניה. בני הזוג בילו את רוב זמנם בגידול והכשרת סוסים באחוזת מקלנבורג שלהם, כמו גם באחוזתם בארמון גליניקה ליד פוטסדאם. הוא ואשתו היו אהובים חברתיים גדולים, ופרידריך היה פופולרי בקרב העם הגרמני.
ב-5 ביולי 1927, בגיל 35 בלוצרן, שווייץ, נפל פרדריך זיגיסמונד מסוס. הוא רכב בטורניר בינלאומי; תוך כדי קפיצה קשה, הוא נפל ורגל שלו נתפסה במדרגה. לפני שהצליח להשתחרר, הסוס דרך על חזהו מספר פעמים, שבר חמש צלעות וגרם לפציעות נוספות. הוא הובהל לבית חולים סמוך, שם מת למחרת מפצעיו.
גופתו הוחזרה לפוטסדאם, שם נערכה הלוויה חגיגית. השתתפו בה חברים חשובים משושלת הוהנצולרן, כולל יורש העצר לשעבר וילהלם ואחיו אייטל פרידריך, נסיך פרוסיה. הוא נקבר בארמון גליניקה, ליד אחותו ויקטוריה מרגרט, נסיכת פרוסיה .
משפחתו

ב-27 באפריל 1916 התחתן פרידריך זיגיסמונד ב-Jagdschloss Klein-Glienicke בברלין עם מארי לואיז, נסיכת שאומבורג-ליפה, בתם של פרידריך, נסיך שאומבורג-ליפה ולואיז, נסיכת דנמרק, ממנה נולדו לו שני ילדים:
לואיזה ויקטוריה מרגרט אנטוינטה זיגלינדה אלכסנדרינה סטפני תירה (1917–2009), התחתנה עם הנס ריינהולד.
פרידריך קרל ויקטור שטפן כריסטיאן (1919–2006), התחתן עם ליידי הרמיוני מרי מורטון סטיוארט ואחריה עם אדלהייד פון בוקום-דולפס.
הערות שוליים

1 2  "Prince Builds An Aero", The Washington Post, Berlin, 20 בפברואר 1911 {{citation}}:  (עזרה)
↑  "Princes Join Aero Corps", The Washington Post, Amsterdam, 16 בינואר 1917 {{citation}}:  (עזרה)
1 2 3 4 5 6  "Prince Sigismund Dies After Riding Accident", The New York Times, Berlin, 7 ביולי 1927 {{citation}}:  (עזרה)
1 2  "Prussian Prince Dies; Hurt in Tournament", The Washington Post, Lucerne, Switzerland, 7 ביולי 1927 {{citation}}:  (עזרה)
1 2  "German Prince's Body Is Brought To Potsdam", The New York Times, Berlin, 1 ביולי 1927 {{citation}}:  (עזרה)
↑  "Lady Hermione Stuart Wed to German Prince", The New York Times, Berlin, 14 בדצמבר 1961 {{citation}}:  (עזרה)
| --- | --- |
בקרת זהויות :  GND: 1013813995  ISNI: 0000 0000 5638 2141  VIAF: 80440159   WorldCat (עם VIAF): 80440159 
מחכה להמריא
ציידי האלפים

מדים של ציידי האלפים
ציידי האלפים (באיטלקית: Cacciatori delle Alpi) הייתה יחידה צבאית של מתנדבים איטלקים שהוקמה על ידי ג'וזפה גריבלדי בקונאו ב-20 בפברואר 1859, חודשיים לפני שפרצה מלחמת העצמאות האיטלקית השנייה, על מנת לסייע בידי הצבא הסדיר של ממלכת סרדיניה לשחרר את חלקה הצפוני של איטליה משלטונה של האימפריה האוסטרית.
מרבית המתנדבים ליחידה הגיעו מהשטחים שבשליטה אוסטרית בממלכת לומברדיה-ונציה לטורינו בירתה של ממלכת סרדיניה, תוך שהם גונבים את הגבול לקנטון טיצ'ינו בשווייץ שממשלתה שיתפה פעולה בסתר עם ממלכת איטליה. את הנשק והמדים ספקה ממלכת סרדיניה. כפי ששמה מרמז פעלה היחידה בהרי האלפים. בין הניצחונות שנחלה במלחמה על האוסטרים היו בקרב וארזה ובקרב סן פרמו באזור קומו.
היחידה פעלה גם במהלך מלחמת העצמאות האיטלקית השלישית בשנת 1866, שעה שצבא ממלכת איטליה (שמה של ממלכת סרדיניה מ-1861) ניסה לכבוש את ונציה מידי האוסטרים. במקרה זה הצליחו 40,000 המתנדבים להשיג את הניצחון האיטלקי היחיד במלחמה בקרב בזקה שנערך ב-21 ביוני 1866 והתקרבו לעיר טרנטו, שאותה לא כבשו לבסוף בשל הסכם שביתת הנשק שסיים את המלחמה.
צ'ארלי מקדרמוט

| --- | --- |

 לידה:  6 באפריל 1990 (בן 34) פנסילבניה, ארצות הברית
 מדינה:  ארצות הברית 
 תקופת הפעילות:  מ-2004
 מקום לימודים:  בית הספר סיילסיאנום  Pennsylvania Leadership Charter School 
 https://www.charliemcdermott.com
 פרופיל ב-IMDb
 
צ'ארלס ג'וזף מקדרמוט ג'וניור (באנגלית:Charles Joseph McDermott Jr.; נולד ב-6 באפריל 1990) הוא שחקן אמריקאי. נודע בעיקר בשל תפקידו בתור אקסל הק בסיטקום "מקום טוב באמצע" (2009–2018).
קורות חייו

מקדרמוט נולד בווסט צ'סטר (אנ'), פנסילבניה. הוא למד לזמן קצר בבית ספר התיכון סלסינום (אנ') בוילמינגטון, דלאוור עד שעבר ללמוד ב-PA Leadership Charter School‏ (PALCS), בית ספר מקוון בפנסילבניה. הוא עבר ללוס אנג'לס בגיל 16.
קריירה

בשנת 2004 קיבל את תפקידו הראשון כאשר גילם את הילדים בסרט האימה "הכפר", ובהמשך שנה זו שיחק בסדרה שלא האריכה ימים, "Windy Acres" בתפקיד ראשי של ג'ארלד.
בשנת 2008 שיחק בסרט הדרמה "אגם קפוא" (אנ') בתפקיד טי.ג'יי, בנה של ריי (מליסה לאו); הוא אף היה מועמד לפרס אינדפנדנט ספיריט לשחקן המשנה הטוב ביותר (אנ').
בשנת 2009 החל לגלם את אקסל הק בקומדיית המצבים "מקום טוב באמצע" ברשת ABC; אקסל "רדפורד" הק, בנם הבכור של פרנקי ומייק אותם גילמו פטרישיה היטון וניל פלין במשך תשע עונות עד לסיום הסדרה ב-2018.
בשנת 2017 ביצע הופעת אורח בסדרת המדע הבדיוני "איש העתיד" של רשת Hulu.
בשנת 2018 שיחק בסרט הקומדיה "פתאום משפחה" לצד מארק וולברג ורוז ביירן, בתור סטיוארט, חברו לעבודה של פיט.
בשנת 2019 שיחק במיני-סדרה "לא ייאמן" שיצרו מייקל שייבון, איילת ולדמן וסוזנה גרנט (אנ') עבור נטפליקס, שם גילם את טיי, היועץ של מארי בבניין הדירות בו מתגוררת.
חיים אישיים

ב-2017 נשא לאישה את הקולנוענית שרה רג'איי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2004 | הכפר | ילד בן 10 |  |
| 2006 | Disappearances | ביל בונהומי |  |
| 2007 | העשר (אנ') | ג'ייק ג'ונסון |  |
| 2007 | All Along | טום הריסון |  |
| 2008 | אגם קפוא (אנ') | טרוי טי ג'יי אדי ג'וניור | מועמד פרס אינדפנדנט ספיריט לשחקן המשנה הטוב ביותר (אנ') (2008) |
| 2008 | סקס דרייב (אנ') | אנדי |  |
| 2010 | Morning | דייוויד |  |
| 2010 | מכונת זמן בג'קוזי | ג'סי |  |
| 2015 | Slow Learners | סטודנט |  |
| 2015 | ImagiGARY | הנרי | סרט קצר גם במאי, תסריטאי ומפיק |
| 2018 | Layla |   | סרט קצר במאי, תסריטאי ומפיק |
| 2018 | פתאום משפחה | סטיוארט |  |
| 2019 | אפליקציה סוף | סקוט |  |
| TBA | Rhubarb |  | גם במאי ותסריטאי |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2004 | Windy Acres | ג'רלד | תפקיד ראשי; 7 פרקים |
| 2008 | המשרד | תלמיד | פרק: "Job Fair" |
| 2008 | Generation Gap | קורי וויליאמס | סרט טלוויזיה של הולמרק |
| 2009 | Captain Cook's Extraordinary Atlas | פייל | סרט טלוויזיה של ABC |
| 2009 | Safe Harbor | דייוויד פורטר | סרט טלוויזיה של הולמרק |
| 2009 | מדיום | ברנדון ויטמן | פרק: "A Necessary Evil" |
| 2009 | מרפאה פרטית | בובי דאגלס | פרק: "What You Do for Love" |
| 2009–2018 | מקום טוב באמצע | אקסל "רדפורד" הק | תפקיד ראשי (9 עונות); 215 פרקים גם ביים את הפרק: "The Confirmation"‏ (2017) |
| 2010 | Bond of Silence | ריאן אלדריג' | סרט טלוויזיה של Lifetime (אנ') |
| 2017 | איש העתיד (אנ') | בארי פוטרמן הצעיר | פרק: "Operation: Natal Attraction" |
| 2019 | לא ייאמן | טיי | 3 פרקים |
צ'אבי פסקואל

| --- | --- |

פסקואל כמאמן ברצלונה ב-2009
 לידה:  9 בספטמבר 1972 (בן 52) גאבה שבספרד
 קבוצות כמאמן
 1990–1991 1995–1997 1997–1999 1999–2001 2001–2004 2004–2005 2005–2008 2008–2016 2016–2018 2020–:  גאבה קורנלה (עוזר) סנטפליונק אולסה ארסנה ברצלונה ב' ברצלונה (עוזר) ברצלונה פנאתינייקוס   זניט סנקט פטרבורג
 הישגים כמאמן
 ראו בפרק תארים
חאבייר "צ'אבי" פָּסְקוּאָל אִי וִיווְֶס (בספרדית: Xavier "Xavi" Pascual i Vives, נולד ב-9 בספטמבר 1972 בגאבה שבפרובינציית ברצלונה, ספרד) הוא מאמן כדורסל ספרדי, המאמן את קבוצת זניט סנקט פטרבורג מליגת VTB והיורוליג.
קריירת אימון > בליגות הנמוכות בספרד

פסקואל החל את קריירת האימון המקצוענית שלו בקבוצת גאבה מעיר הולדתו, בשנת 1990. הוא אימן את הקבוצה במשך שנתיים והמשיך לעבוד בה עד שנת 1994. לאחר מכן הוא עבר לעבוד כמאמן בקבוצה עד גיל 20 של מועדון הכדורסל קורנלה. משם התקדם לאימון קבוצת המילואים של המועדון, וב-1995 הפך לעוזרו של המאמן אגוסטי קואסטה בקבוצה הראשונה של המועדון. בתפקיד זה שימש פסקואל במשך כשנתיים, שהישג השיא של הקבוצה בהן היה מקום שני בליגת המשנה.
מ-2001 החל לשמש כמנהל המקצועי של קבוצת הנוער של ברצלונה, תפקיד שעזב רק ב-2005. במסגרת תפקידיו כמאמן ראשי, עבר לאמן את סנטפליואנק מהליגה המקומית בקטלוניה. אחרי שנתיים החל לשמש כמאמן הראשי של קבוצת אולסה. בשתי עונותיו בקבוצה העלה אותה לליגת ה-EBA (הליגה השלישית באותו זמן) וסיים איתה במקום השני בליגה. משם עבר לאמן את קבוצת ארסנה מה-EBA, סיים איתה במקום הראשון בליגה ועלה לליגת ה-LEB-2. אחרי שתי עונות, בעונת 2002/2003, העפיל איתה לליגת המשנה. בעונה שלאחר מכן הקבוצה חזרה לליגה השלישית, על אף שזכתה בגביע הליגה הקטלאנית.
קריירת אימון > ברצלונה > ברצלונה ב' והשנים הראשונות כמאמן ראשי

לקראת עונת 2004/2005 עבר לאמן את ברצלונה ב', ששיחקה אז בליגה הרביעית. שנה לאחר מכן עבר להיות עוזרו של המאמן המונטנגרי דושקו איבאנוביץ' בקבוצה הראשונה של המועדון, ששיחקה בליגת העל וביורוליג. פסקואל שימש כעוזרו של איבנוביץ' במשך שלוש עונות, עד שלאחר פיטוריו של האחרון באמצע עונת 2007/2008 מונה במפתיע למאמן ראשי זמני בהחלטת הנהלת הקבוצה, שתכננה למנות בסיום העונה את אטורה מסינה לתפקיד. המנהל הטכני של הקבוצה דאז, יואן קראוס, הוא שהמליץ על פסקואל הצעיר לתפקיד.
את העונה סיים פסקואל עם הישגים כהגעה לגמר הפלייאוף בליגה, בו הפסיד לטאו ויטוריה, והעפלה לשלב ההצלבה ביורליג, בו הפסיד למכבי תל אביב שהגיעה עד גמר המפעל תחת צביקה שרף. בסיום העונה הוחלט להשאיר את פסקואל בתפקיד ולהחתימו על חוזה לשלוש שנים נוספות. בעונה שלאחר מכן זכה עם הקבוצה באליפות, והגיע עד לחצי גמר היורוליג.
קריירת אימון > ברצלונה > הישגים ופריחה

בעונת 2009/2010 זכה פסקואל עם ברצלונה באליפות אירופה, מה שהפך אותו למאמן הצעיר ביותר שמגיע להישג זה בעידן היורוליג, כשהוא בן 37 בלבד, עם ניצחון יוקרתי על אולימפיאקוס פיראוס בגמר. בעונה זו זכתה הקבוצה גם בגביע המלך, והגיעה פעם נוספת עד לגמר בליגה המקומית, בו הפסידה שוב לוויטוריה.
בעונת 2010/2011 זכה פסקואל עם ברצלונה בדאבל בזירה המקומית, אך הודח בשלב ההצלבה ביורוליג על ידי פנאתינייקוס, שהייתה אז תחת המאמן הסרבי ז'ליקו אובראדוביץ'. בינואר 2011 הוארך חוזהו של פסקואל בקבוצה עד תום עונת 2012/2013. בעונה הבאה השלימה הקבוצה זכייה שנייה ברציפות בליגה, והגיעה בפעם הראשונה מתוך שלוש ברציפות לחצי הגמר באירופה. בספטמבר 2012 חתם פסקואל על הארכת חוזה בברצלונה עד סוף עונת 2014/2015. בעונת 2013/2014 ניצחה ברצלונה שוב בגמר הפלייאוף, אחרי שזכתה בגביע בעונה הקודמת. ביורוליג באותה עונה הפסידה הקבוצה, כאמור, בחצי הגמר, ליריבתה המושבעת ריאל מדריד, בתוצאה 62–100.
קריירת אימון > ברצלונה > סוף דרכו בברצלונה

עונת 2014/2015 הייתה העונה הראשונה של פסקואל בתפקידו כמאמן ראשי בברצלונה בה לא זכה באף תואר, כשהפסיד בשלב ההצלבה באירופה לאולימפיאקוס, ובגמר הפלייאוף לריאל. לאחר עונה נוספת בה לא זכה באף תואר, כשהוא מפסיד בשלב ההצלבה לאוניקס קאזאן ובליגה שוב לריאל בגמר, פוטר מהקבוצה אחרי שמונה וחצי עונות כמאמן ראשי.
קריירת אימון > פנאתינייקוס

באוקטובר 2016 חתם פסקואל בפנאתינייקוס לשלוש שנים, זכה עמה בגביע יוון - אך אכזב ביורוליג בעונתו הראשונה בקבוצה, כשהודח בסוויפ נגד פנרבחצ'ה בשלב הסדרות של רבע הגמר. בעונתו השנייה בקבוצה, הודחה הקבוצה שוב בסדרת משחקי רבע הגמר על ידי ריאל מדריד, האלופה העתידית, למרות יתרון ביתיות.
בעונה הבאה, בעוד מאזן הקבוצה עומד על שמונה ניצחונות ללא הפסד בליגה, ושישה ניצחונות ושבעה הפסדים באירופה, פוטר פסקואל מפנאתינייקוס.
קריירת אימון > זניט סנקט פטרבורג

למשך כשנה אחרי פיטוריו מפנאתינייקוס נותר פסקואל ללא קבוצה. באמצע עונת 2019/2020 מונה במקומו של חואן פלאסה לאמן את קבוצת זניט סנקט פטרבורג, המשחקת בליגת VTB וביורוליג, עד תום העונה הבאה. בעונתו השנייה במועדון הוכתר כמאמן העונה בליגת VTB, ובעונת השלישית זכה עם קבוצתו באליפות הליגה.
חיים אישיים וסגנון אימון

פסקואל הוא בעל תואר מהנדס תעשייתי בתחום הטכני. בשנת 2001 החל לשמש כמהנדס בעיר וילדקאנס שבפרובינציית ברצלונה, בתחום תכנון הערים. בשנת 2005 פרש מתחום זה כדי להתעסק בכדורסל באופן בלעדי.
קבוצותיו של פסקואל ידועות בסגנון משחק היררכי ומסודר בהתקפה וב"סבלנות" בבחירת זריקות, והקבוצות שהרכיב בברצלונה היו ידועות בהסתמכות רבה על יכולות הקליעה של חואן קרלוס נבארו. בהגנה משליט פסקואל סגנון אגרסיבי ולוחץ לעיתים.
תארים > קבוצתיים

אליפות ליגת העל הספרדית בכדורסל (4):
2008/2009, 2010/2011, 2011/2012, 2013/2014
זכייה בגביע המלך הספרדי בכדורסל (3):
2009/2010, 2010/2011, 2012/2013
אליפות היורוליג (1):
2009/2010
זכייה בסופר קאפ הספרדי בכדורסל (4):
2009, 2010, 2011, 2015
אליפות ליגת העל היוונית בכדורסל (2):
2016/2017, 2017/2018
זכייה בגביע היווני בכדורסל (1):
2016/2017
אליפות ליגת VTB (1):
2021/2022
אליפות הגביע הרוסי בכדורסל (1):
2023/2024
תארים > אישיים

מאמן העונה בליגת העל הספרדית בכדורסל (4):
2009/2010, 2010/2011, 2011/2012, 2015/2016
מאמן העונה ביורוליג (1):
2009/2010
מאמן העונה בליגת העל היוונית בכדורסל (2):
2016/2017, 2017/2018
מאמן העונה בליגת VTB‏ (1):
2020/2021
הערות שוליים

1 2  אלי סהר, המהנדס של ברצלונה, באתר ישראל היום, 14 בינואר 2015
↑  איוונוביץ' פוטר, ברצלונה ניצחה, באתר הארץ, 14 בפברואר 2008
↑  יעקב מאיר, ‏חרב פפיות: עלייתו ונפילתו של צ'אבי פסקוואל, באתר ONE‏, 13 במרץ 2016
↑  מערכת וואלה! ספורט‏, צ'אבי פסקוואל יאמן את ברצלונה שנתיים נוספות, באתר וואלה, 13 בינואר 2011
↑  FC Barcelona Regal extends coach Pascual, באתר היורוליג, 20 בספטמבר 2012
↑  אבי סגל, צ'אבי פסקוואל סיים את דרכו בברצלונה, באתר ישראל היום, 27 ביוני 2016
↑  מערכת וואלה! ספורט‏, נמצא מחליף לפדולאקיס: צ'אבי פסקוואל סיכם לשלוש שנים בפנאתינייקוס, באתר וואלה, 20 באוקטובר 2016
↑  מערכת וואלה! ספורט‏, ריק פיטינו צפוי להתמנות למאמן פנאתינייקוס במקום צ'אבי פסקוואל, באתר וואלה, 20 בדצמבר 2018
↑  מכוונת גבוה: זניט מינתה את צ'אבי פסקואל למאמן, באתר ONE‏, 15 בפברואר 2020
פסקואל עם חניכיו מברצלונה, 2009
צ'נדלר פארסונס

| --- | --- |

פארסונס בשנת 2014
 לידה:  25 באוקטובר 1988 (בן 35) כאסלברי שבפלורידה
 עמדה:  סמול פורוורד, פאוור פורוורד
 גובה:  2.06 מטר
 מכללה:  אוניברסיטת פלורידה
 דראפט:  בחירה מספר 38, 2011 יוסטון רוקטס
 קבוצות כשחקן
 2011   2011–2014   2014–2016   2016–2019   2019–2020:  שולה באסקט   יוסטון רוקטס   דאלאס מאבריקס   ממפיס גריזליס   אטלנטה הוקס
 הישגים כשחקן
 חמישיית הרוקיז השנייה של העונה (2012)
צ'אנדלר פארסונס (באנגלית: Chandler Parsons; נולד ב-25 באוקטובר 1988) הוא כדורסלן עבר אמריקאי, ששיחק בעמדות הסמול פורוורד והפאוור פורוורד.
קריירת תיכונים ומכללות

פארסונס שיחק בתיכון "לייק הוואל" לצד האחים ניק ופט קלאת'ס, עימם הוביל פארסונס את מכללתו לפיינל פור של האליפות בשנים 2005–2006 ולזכייה באליפות בשנת 2007.
פארסונס הסכים למלגת ספורטאי באוניברסיטת פלורידה בה שיחק פארסונס בקבוצת הגייטורס בין השנים 2007–2011. בשנתו הראשונה קלע פארסונס 8.1 נקודות וקלט 4.0 ריבאונדים בממוצע למשחק, אך הגייטורס לא העפילו לפלייאוף. בשנה הבאה קיבל פארסונס יותר דקות, ושיפר את ממוצעיו בנקודות, ריבאונדים ואסיסטים אך שוב קבוצתו לא העפילה לפלייאוף. בשנתו השלישית קלע פארסונס 14.1 נקודות למשחק, קלט 6.9 ריבאונדים ומסר 2.6 אסיסטים למשחק. הגייטורס הגיעו לפלייאוף ה-NCAA אך הפסידו בסיבוב הראשון לאוניברסיטת בריגהאם יאנג.
בעונתו הרביעית והאחרונה הוביל פארסונס את קבוצתו לפלייאוף עם ממוצעים של 11.4 נקודות ו-7.8 ריבאונדים למשחק. באחד ממשחקי העונה ב-3 בינואר 2010, קלע פארסונס עם הבאזר ממרחק 75 רגל, סל שניצח במשחק. בפלייאוף ניצחו הגייטורס את אוניברסיטת סנטה ברברה, את UCLA ואת אוניברסיטת בריגהאם יאנג, אך הודחו על ידי אוניברסיטת באטלר.
קריירת ה-NBA > יוסטון רוקטס

בדראפט ה-NBA‏ 2011 נבחר פארסונס בבחירה ה-38 על ידי יוסטון רוקטס. בזמן שביתת השחקנים ב-NBA בתחילת עונת הרוקי שלו שיחק פארסונס בשולה באסקט הצרפתית והעמיד ממוצעים של 10 נקודות ו-2.3 חטיפות. בסיום השביתה חתם על חוזה עם הרוקטס, ולאורך העונה קלע במדיה 9.5 נקודות בממוצע למשחק. בסיום העונה נבחר לחמישיית הרוקיז השנייה של העונה.
ב-3 במרץ 2013 קלע פארסונס שיא קריירה של 32 נקודות בניצחון 103–136 על דאלאס מאבריקס, כולל 12–13 מהשדה, מתוכם 6–7 מקו השלוש. את העונה סיים פארסונס עם ממוצע של 15.5 נקודות למשחק מתוך 76 משחקים בהם שיחק כ-36.3 דקות למשחק, והוא פתח בכולם. קבוצתו העפילה לפלייאוף והודחה בסיבוב הראשון על ידי אוקלהומה סיטי ת'אנדר ב-6 משחקים. פארסונס שיחק בכל המשחקים וגם פתח בכולם, הוא העמיד ממוצע של 18.2 נקודות עם 40% מחוץ לקו השלוש בכ-39.7 דקות למשחק.
ב-24 בינואר 2014 קלע 10 שלשות במחצית השנייה של משחק מול ממפיס גריזליס, ובכך קבע שיא NBA לשלשות במחצית. באותו משחק קבע גם שיא קריירה של 34 נקודות.
קריירת ה-NBA > דאלאס מאבריקס

לקראת עונת 2014/2015 חתם על חוזה ל-3 עונות בדאלאס מאבריקס, עבור כ-46 מיליון דולר. בתקופתו עם המאבריקס סבל ממספר פציעות בברכו הימנית, אשר הגבילו אותו להשתתף ב-128 מתוך 174 משחקי קבוצתו (כולל פלייאוף).
קריירת ה-NBA > ממפיס גריזליס

בקיץ 2017 ניצל את "אופציית היציאה" מחוזהו עם המאבריקס, וחתם על חוזה ל-4 עונות בממפיס גריזליס, עבור כ-94 מיליון דולר. פציעות חוזרות בברכו הימנית הגבילו אותו ל-34 משחקים בלבד בעונתו הראשונה בממפיס, ול-36 משחקים בעונתו השנייה.
קריירת ה-NBA > אטלנטה הוקס

ביולי 2019 הועבר פארסונס בטרייד לאטלנטה הוקס, בתמורה לסולומון היל ומיילס פלאמלי. בפברואר 2020, לאחר חמישה משחקים בלבד, שוחרר מהקבוצה.
בחודש ינואר 2022 הודיע על פרישה ממשחק פעיל.